**หัวจดหมายที่มีโลโก้บริษัท**

**สัญญาคำขอใช้เครื่องหมายรับรองฮาลาล**

วันที่.............เดือน.................พ.ศ.............

**เรื่อง** ขอใช้เครื่องหมายรับรองฮาลาล

**เรียน** คณะกรรมการกลางอิสลามแห่งประเทศไทย ผ่าน ฝ่ายกิจการฮาลาลฯ

ด้วยบริษัท…………………………….……………………………………………..…………………………

ตามหนังสือสำคัญให้ใช้เครื่องหมายรับรองฮาลาลเลขที่...........................................สำนักงานตั้งอยู่เลขที่.......................................................................................................................................................................สถานที่เก็บสินค้า (โกดังสินค้า) ตั้งอยู่เลขที่...........................…………….......................................................โดย(นาย/นางสาว/นาง)......……………………..…………..………ตำแหน่ง.....................................................อยู่บ้านเลขที่.............................................................................................ซึ่งต่อไปในสัญญานี้เรียกว่า “ผู้ให้สัญญา” อีกฝ่ายหนึ่งกับคณะกรรมการกลางอิสลามแห่งประเทศไทย ซึ่งต่อไปในสัญญานี้เรียกว่า “ผู้รับสัญญา” อีกฝ่ายหนึ่ง

ผู้ให้สัญญา มีความประสงค์ขอใช้เครื่องหมายรับรองฮาลาลจากผู้รับสัญญา โดยได้ทำบันทึกข้อตกลงมีข้อความดังต่อไปนี้

ข้อ 1. ผู้ให้สัญญาจะปฏิบัติตามระเบียบดังนี้ โดยให้ถือเป็นส่วนหนึ่งของสัญญาฉบับนี้

1. **ระเบียบคณะกรรมการกลางอิสลามแห่งประเทศไทย ว่าด้วยการบริหารกิจการ ฮาลาล**

**พ.ศ. ๒๕๕๘**

1. **ข้อบังคับคณะกรรมการกลางอิสลามแห่งประเทศไทย ว่าด้วยการดำเนินการตรวจรับรองสถานประกอบการ การตรวจผลิตภัณฑ์และค่าธรรมเนียม พ.ศ. ๒๕๕๙**
2. **ประกาศคณะกรรมการกลางอิสลามแห่งประเทศไทย ฉบับที่ ๑ (พ.ศ. ๒๕๕๙) เรื่องข้อกำหนดการตรวจรับรองกระบวนการผลิตผลิตภัณฑ์ฮาลาล พ.ศ. ๒๕๕๙ และ เรื่องข้อกำหนดการตรวจรับรองฮาลาลโรงเชือดสัตว์และการชำแหละชิ้นส่วน พ.ศ. ๒๕๕๙**
3. **ประกาศคณะกรรมการกลางอิสลามแห่งประเทศไทย ฉบับที่ ๑ (พ.ศ. ๒๕๕๙) เรื่อง ข้อกำหนดแนวทางปฏิบัติการขอใช้เครื่องหมายรับรองฮาลาลและการใช้เครื่องหมายรับรองฮาลาลบนผลิตภัณฑ์และบรรจุภัณฑ์” ปี พ.ศ. ๒๕๕๙**

ข้อ 2. ผู้ให้สัญญาจะใช้หนังสือรับรองฮาลาลและหนังสือสำคัญให้ใช้เครื่องหมายรับรองฮาลาลเฉพาะกับชื่อรายการผลิตภัณฑ์ซึ่งได้รับอนุญาตจากสำนักงานคณะกรรมการกลางอิสลามแห่งประเทศไทยที่แสดงไว้ในหนังสือรับรองฮาลาลและในรายการแนบหนังสือสำคัญให้ใช้เครื่องหมายรับรองฮาลาลเท่านั้น

ข้อ 3. ผู้ให้สัญญาจะร่วมมือให้ความสะดวกแก่คณะกรรมการฝ่ายกิจการฮาลาล คณะกรรมการตรวจการผลิตภัณฑ์ฮาลาล คณะกรรมการตรวจสอบผลิตภัณฑ์ฮาลาล ที่ปรึกษาฮาลาลประจำสถานประกอบการ และบุคลากรที่เกี่ยวข้องของฝ่ายกิจการฮาลาลในการตรวจกิจการฮาลาลโดยละเอียดทุกขั้นตอนไม่ปิดบังทุกเวลาทำการของสถานที่ประกอบการ

ข้อ 4. ผู้ให้สัญญาจะไม่ใช้หนังสือรับรองฮาลาล หนังสือสำคัญให้ใช้เครื่องหมายรับรองฮาลาล และเครื่องหมายรับรองฮาลาลไปในทางอันจะเกิดความเสียหายแก่สำนักงานคณะกรรมการกลางอิสลามแห่ง ประเทศไทย

ข้อ 5. ผู้ให้สัญญาจะรับผิดชอบความเสียหายใดๆที่เกิดขึ้นจากการใช้หนังสือรับรองฮาลาล หนังสือสำคัญให้ใช้เครื่องหมายรับรองฮาลาล และเครื่องหมายรับรองฮาลาลทุกอย่างแต่เพียงผู้เดียว

ข้อ 6. ผู้ให้สัญญาทราบดีว่าหนังสือรับรองและเครื่องหมายรับรองฮาลาลเป็นกรรมสิทธิ์ของสำนักงานคณะกรรมการกลางอิสลามแห่งประเทศไทย ซึ่งสำนักงานคณะกรรมการกลางอิสลามแห่งประเทศไทยจะเรียกคืนเมื่อใดก็ได้หากผู้ให้สัญญาไม่ปฏิบัติตามหนังสือสัญญานี้

ข้อ 7. ในกรณีผู้ให้สัญญาไม่ปฏิบัติตามสัญญานี้ข้อหนึ่งข้อใด ผู้รับสัญญามีสิทธิยกเลิกการใช้เครื่องหมายรับรองฮาลาลของผู้ให้สัญญาโดยการบอกกล่าวเป็นลายลักษณ์อักษร

ข้อ 8. ในกรณีที่ผู้ให้สัญญาถูกยกเลิกการรับรองฮาลาลหรือขอยกเลิกการใช้เครื่องหมายรับรองฮาลาล จะต้องเก็บผลิตภัณฑ์ที่มีเครื่องหมายรับรองฮาลาลในท้องตลาดทั่วไปให้หมดภายใน 90 วัน หรือตามการพิจารณาเห็นชอบจากฝ่ายกิจการฮาลาล คณะกรรมการกลางอิสลามแห่งประเทศไทย โดยจะต้องเผยแพร่ให้ผู้บริโภคทราบโดยทั่วกัน

ข้อ 9. ในกรณีที่ผู้ให้สัญญาได้รับการวินิจฉัยการใช้เครื่องหมายรับรองฮาลาลกรณีใดๆ ก็ตามจากผู้รับสัญญา ผู้ให้สัญญายินยอมรับคำวินิจฉัยทุกประการ

ข้อที่ 10. ผู้ประกอบการ (ผู้ให้สัญญา) ยินยอมให้สำนักงานคณะกรรมการกลางอิสลามแห่งประเทศไทย สามารถนำข้อมูลที่เกี่ยวข้องกับการรับรองฮาลาลไปเผยแพร่ทางเว็บไซต์ www.halal.or.th, [www.halal.co.th](http://www.halal.co.th), www.halalthai.or.th และแอปพลิเคชั่น HalalThai เพื่อประชาสัมพันธ์และเพื่อให้ผู้บริโภคสามารถตรวจสอบข้อมูลสถานะการรับรองฮาลาลของผลิตภัณฑ์ได้

สัญญาฉบับนี้ทำขึ้นโดยมีข้อความถูกต้องและผู้ให้สัญญาได้อ่านข้อความในหนังสือสัญญาคำขอโดยละเอียดตลอดแล้วรับรองว่าถูกต้องตรงตามความประสงค์ทุกประการ จึงได้ลงลายมือชื่อและประทับตรา (ถ้ามี) ไว้เป็นสำคัญต่อหน้าพยานและเก็บไว้ฝ่ายละฉบับ

**หมายเหตุ** **กรุณาจัดทำสัญญาเป็น 2 ฉบับ เพื่อฝ่ายกิจการฮาลาล 1 ฉบับ ส่งคืนผู้ประกอบการ 1 ฉบับ**

ลงนาม ........................................................ผู้รับสัญญา

(…………………………………….....)

ตำแหน่ง…………………………………….......

ลงชื่อ ……………………………….......... พยาน

(.....................................................)

ตำแหน่ง...........................................................

ลงนาม ......................................................ผู้ให้สัญญา

(…………………………………….....)

ตำแหน่ง…………………………………….......

ลงชื่อ ………………………………............ พยาน

(....................................................)

ตำแหน่ง.........................................................